**Tlačová správa**

**19. január 2021**

**Skupina Renault odhaľuje ceny Novej Dacia Sandero a Sandero Stepway na Slovensku**

* **Na Slovensko prichádza tretia generácia najpredávanejšieho európskeho modelu súkromnej klientele Dacia Sandero a Sandero Stepway.**
* **Značka Dacia definuje to podstatné vo vozidle v modernom duchu, ktoré sa vždy zameriava na skutočné potreby svojich zákazníkov za najlepšiu cenu.**
* **Hatchback Dacia Sandero je dostupná už od 8 900 €.**
* **Crossover Dacia Sandero Stepway na Slovensku kúpite už od 11 350 €.**

**Nové Sandero a Sandero Stepway majú úplne nový dizajn exteriéru.**

**Nové Sandero** ponúka asertívnejší vzhľad s novou výbavou, platformou a motorom na pohon LPG priamo z výroby. Predné a zadné svetlá vozidla odhaľujú úplne nový LED svetelný podpis Dacia v tvare písmena Y, ktorý dodáva modelu silnú identitu. Nový tvar dverí a spätných zrkadiel zlepšuje aerodynamiku vozidla a znižuje hluk v interiéri. Nové Sandero má novo čalúnené časti prístrojovej dosky a výduchy vzduchu s úplne novým tvarom. Cena vozidla začína už od 8 900 € a je dostupné v troch verziách: Access, Essential a Comfort.

**Nové Sandero Stepway** okamžite spoznáte vďaka robustnejšej karosérii, chrómovanému logu Stepway pod prednou maskou a novo tvarovaným blatníkom. Predný a zadný nárazník obsahuje ochranné prvky, ktoré chránia karosériu pred každodennými škrabancami. Vyššia svetlá výška ho odlišuje od modelu Nové Sandero a posilňuje tak obraz crossoveru. Dacia Sandero Stepway začína na cene 11 350 € a je k dispozícií vo verzii Essential a Comfort.

**Nové Sandero a Sandero Stepway prinášajú vyššiu úroveň bezpečnosti a komfortu za stále vynikajúcu cenu**

Vďaka novej modulárnej platforme CMF sú vozidlá bezpečnejšie a majú až 6 airbagov. Nová elektronická architektúra umožňuje integrovať nové jazdné asistenty vrátane štandardných AEBS (Advanced Emergency Braking System) a eCall. Nové Sandero a Sandero Stepway majú tiež efektívnejšie motory. Dacia je jedinou automobilkou, ktorá ponúka dvopalivovú technológiu LPG pre celú škálu svojich osobných automobilov. Nové vozidlá, ktoré ponúkajú aj LPG palivo, uvoľňujú v priemere o 11 % menej emisií CO2 ako ekvivalentný vznetový motor.

Dacia tiež ponúka nový multimediálny systém s názvom Media Control, ktorý umožňuje používateľom ovládať rádio, telefonovanie cez Bluetooth a navigáciu priamo vo svojom smartfóne. Ten je pripevnený na špeciálnom držiaku v hornej časti palubnej dosky. Tento systém je štandardom na prvých úrovniach výbavy a je možné ho doplniť o integrované systémy Media Display a Media Nav so špecifickou obrazovkou na stredovej konzole.

Od 19.1. sú oba modely k dispozícií aj slovenským zákazníkom.

Viac informácií o modeloch nová Dacia Sandero a nová Dacia Sandero Stepway, ako aj aktuálne cenníky nájdete na stránke [www.dacia.sk](http://www.dacia.sk).

**Média kontakt:**

**Ivana Obadalová**

PR manažérka Renault Slovensko

0905 210 315

ivana.obadalova@renault.sk